stanford-oval/wikipedia huggingface dataset:
רוברט וגנר

ערך זה עוסק בשחקן. אם התכוונתם לראש עיריית ניו יורק, ראו .
| --- | --- |

רוברט וגנר, 1969
 לידה:  10 בפברואר 1930 (בן 94) דטרויט, מישיגן, ארצות הברית 
 שם לידה:  Robert John Wagner 
 סוגה מועדפת:  קומדיה
 מדינה:  ארצות הברית 
 תקופת הפעילות:  מ-1949
 מקום לימודים:  תיכון סנטה מוניקה  Saint Monica Catholic High School  Black-Foxe Military Institute 
 בן או בת זוג:  ג'יל סנט ג'ון (1990–?) 
 צאצאים:  קייטי וגנר 
 פרסים והוקרה:  מועמד ל-4 פרסי גלובוס הזהב פרס אמי
 http://www.robert-wagner.com/
 פרופיל ב-IMDb
 
רוברט ג'ון וגנר ג'וניור (באנגלית: Robert John Wagner, Jr.; נולד ב-10 בפברואר 1930) הוא שחקן אמריקאי. וגנר, מגדולי כוכבי הטלוויזיה האמריקאית בשנות ה-80, היה מועמד ל-4 פרסי גלובוס הזהב על תפקידו בתור ג'ונתן הארט בסדרת הדרמה "הארט ואשתו" ומועמד פרס גלובוס זהב על משחקו בסדרת הפשע "It Takes a Thief".
ככוכב קולנוע גילם את מספר 2 בטרילוגיית "אוסטין פאוורס" ואת ג'ורג' לייטון בסרט "הפנתר הוורוד" (1963).
ביוגרפיה

וגנר נולד בדטרויט, מישיגן. בנם של הייזל, מזכירה ורוברט ג'ון וגנר האב, סוכן נסיעות.
נולד למשפחה אמידה והחל להתעניין בפרסום ובמשחק מגיל צעיר מאוד.
קריירת משחק > קולנוע

וגנר, שבצעירותו היה חתום על חוזה בחברת ההפקה "פוקס המאה ה-20", החל את דרכו כשחקן בהוליווד בראשית שנות ה-50 בסרטי המלחמה "היכל מונאצומבה" של לואיס מיילסטון ו"איש הצפרדע" של לויד בייקון, בדרמות המוזיקליות "עם שיר בלב שלי" של וולטר לאנג ו"כוכבים ופסים לעד" של הנרי קוסטר בתפקיד וילי ליטל עליו היה מועמד וגנר לפרס גלובוס הזהב לכישרון המבטיח ביותר.
ואגנר השתתף בדרמה "טיטאניק" של ג'ין נגלוסקו בתפקיד הנוסע גיף רודג'רס, בסרטיו של אדוארד דמיטריק לצידו של ספנסר טרייסי "חנית שבורה" בתור ג'ו דבראה ו"ההר" ובסרט ההרפתקאות "מתחת לעומק 12 מייל".
הפקה מוערכת נוספת בה הופיע ואגנר הייתה הקומדיה של בלייק אדוארדס "הפנתר הוורוד" בה שיחק בתור ג'ורג' לייטון, תפקיד עליו חזר בסרט נוסף בסדרה, "קללתו של הפנתר הוורוד".
בשנות ה-70 השתתף בסרטי האסונות "המגדל הלוהט" המצליח בתפקיד ראש יחסי הציבור בבניין דן ביגלו, "הקונקורד... שדה תעופה 79'" ובסרט המלחמה "מידוויי".
בשנות ה-90 שיחק וגנר בקומדיות הזכורות "אוסטין פאוורס: מרגל עם סגנון" ו"אוסטין פאוורס: המרגל שתקע אותי" בתפקיד איש העסקים "מספר 2", יד ימינו של הנבל ד"ר רשע (מייק מאיירס) ובדרמה הביוגרפית "הדרקון: סיפורו של ברוס לי" בתפקיד המפיק ביל קרייגר המחתים את אומן הקונג פו ברוס לי (ג'ייסון סקוט לי) כשחקן.
בשנת 2002 חזר וגנר לדמותו של מספר 2 בסרט "אוסטין פאוורס - גולדממבר", האחרון בטרילוגיית הסרטים.
קריירת משחק > טלוויזיה

לאחר שהגיע למעמד של כוכב קולנוע פנה וגנר למשחק בטלוויזיה והתבלט לראשונה במסגרת זו בסדרת הפעולה "It Takes a Thief" בתפקיד הגנב אלכסנדר מאנדי. על משחקו בסדרה היה וגנר מועמד לפרס גלובוס הזהב ולפרס אמי לשחקן הטוב ביותר בסדרת דרמה. בנוסף השתתף בסדרת ההרפתקאות הבדיונית "בשם המשחק", בסדרת הבלשים "Switch" ובסדרה הבריטית "קולדיטץ'".
וגנר היה לאחד מכוכבי הטלוויזיה המצליחים והפופולריים בתחילת שנות ה-80 בזכות תפקיד ראשי בתור ג'ונתן הארט, מנכ"ל חברת כלכלה בסדרת הדרמה "הארט ואשתו". הארט שיחק במשך חמש עונות הסדרה ובמהלכן היה מועמד ארבע פעמים לפרס גלובוס הזהב לשחקן הטוב ביותר בסדרת דרמה.
וגנר חזר לשחק בטלוויזיה בעשור הראשון של המאה ה-21 בקומדיית המצבים הידועה "שני גברים וחצי", בשתי עונות, 4-5 בתור טדי לאופולד.
חיים אישיים

אשתו הראשונה הייתה כוכבת הקולנוע נטלי ווד לה נישא כאשר היה בן 27 והיא הייתה בת 19. לאחר 5 שנות נישואים הם התגרשו. נישואיו השניים היו לשחקנית מריון מארשל לה וגנר היה נשוי במשך 8 שנים. ממערכת זו נולדה העיתונאית והשחקנית קייטי וגנר.
לאחר נישואיו השניים חזר וגנר לאשתו הראשונה נטלי ווד והביא עמה לעולם ילדה - קורטני וגנר .ווד טבעה למוות בשנת 1981.
אשתו השלישית והנוכחית היא השחקנית ג'יל סנט ג'ון לה הוא נשוי משנת 1990.
פילמוגרפיה

השנים המאושרות (1950)
איש הצפרדע (1951)
היכל מונאצומבה (1951)
בואו נעשה את זה חוקי (1951)
עם שיר בלב שלי (1952)
כוכבים ופסים לעד (1952)
איזה מחיר תהילה (1952)
מתחת לעומק 12 מייל (1953)
טיטאניק (1953)
חנית שבורה (1954)
הנסיך ואליאנט (1954)
נוצה לבנה (1955)
נשיקה לפני המוות (1956)
בין גן עדן לגיהנום (1956)
ההר (1956)
הסיפור האמיתי של ג'סי ג'יימס (1957)
הציידים (1958)
באהבה ובמלחמה (1958)
מארדי גרס (1958)
תגיד אחד בשבילי (1959)
קניבלים צעירים ונאים (1960)
היום הארוך ביותר (1962)
אוהב המלחמה (1962)
הפנתר הוורוד (1963)
הרפר (1965)
בנינג (1967)
לנצח (1968)
מאדאם סין (1972)
המגדל הלוהט (1974)
מידוויי (1976)
הקונקורד... שדה תעופה 79' (1979)
קללתו של הפנתר הורוד (1983)
אהבה בקרב גנבים (1987)
הדרקון: סיפורו של ברוס לי (1993)
אוסטין פאוורס: מרגל עם סגנון (1997)
משולש פראי (1998)
טירוף באלבמה (1999)
אהבה בהקפאה (1999)
אוסטין פאוורס: המרגל שתקע אותי (1999)
משחק האלופים (1999)
סול גוד (2001)
אוסטין פאוורס - גולדממבר (2002)
שריקת הינשוף (2006)
האיש בכיסא (2007)
חג המולד של דניס המאיים (2007)
משחקי ההנגאובר (2014)
מה קרה ליום שני? (2017)
סדרות טלוויזיה

It Takes a Thief‏ (1968–1970)
שם המשחק (1968–1971)
קולדיטץ' (1972–1974)
סוויטץ' (1975–1978)
הארט ואשתו (1979–1984)
Becoming Dick‏ (2000) - סרט טלוויזיה
קטגוריה 7: סוף העולם (2005)
The Fallen Ones‏ (2005) - סרט טלוויזיה של Syfy
שני גברים וחצי (2007–2008)
NCIS‏ (2010–2019)
Nothing Compares 2 U

| --- | --- |

 סינגל בביצוע שינייד או'קונור
 מתוך האלבום I Do Not Want What I Haven't Got
 יצא לאור:  8 בינואר 1990 
 סוגה:  מוזיקת פופ 
 שפה:  אנגלית 
 חברת תקליטים:  קריסליס רקורדס, Ensign Records 
 כתיבה:  פרינס 
 לחן:  פרינס 
 הפקה:  שינייד או'קונור, נלי הופר
 
"Nothing Compares 2 U" (בתרגום חופשי לעברית: שום דבר לא משתווה לך) הוא שיר שכתב פרינס עבור להקה שהקים, The Family (אנ'), והופיע באלבום הבכורה שלהם משנת 1985. מילות השיר עוסקות ברגשות ובגעגועים של בחורה שאהובה נטש אותה. השיר הפך ללהיט וזכה להצלחה עולמית ב-1990 בביצועה של שינייד או'קונור.
הגרסה של שינייד או'קונור

או'קונור הקליטה את השיר בעיבוד והפקה שלה ושל המפיק המוזיקלי נלי הופר. הוא יצא כסינגל מתוך אלבומה השני, I Do Not Want What I Haven't Got (אנ'). השיר כבש את מצעדי הפזמונים במדינות רבות בעולם, והוכתר כשיר מס. 1 בעולם בטקס פרסי המוזיקה של בילבורד ב-1990. הווידאו קליפ של השיר מורכב בעיקר בצילום מקרוב של פניה של או'קונור כשהיא שרה את השיר, משולב בצילומים שלה הולכת בפארק דה סן-קלו (אנ') שבאו-דה-סן, בפרוורי פריז.
הגרסה של שינייד או'קונור > ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 87 |  |
הגרסה של שינייד או'קונור > מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |   ‏‏‏  2023>  |
| --- | --- | --- | --- |
|  ארצות הברית | מצעד השירים הדיגיטליים – רוק | 18 |  |
הגרסאות של פרינס

פרינס הקליט גרסה של השיר בהופעה חיה ביחד עם רוזי גיינס (אנ'), שיצא באלבום האוסף The Hits/The B-Sides (אנ') ב-1993. הגרסה המקורית של פרינס, מ-1984, יצאה ב-2018 בסינגל ששוחרר לאחר מותו, ונכללה באלבום הקלטות הדמו Originals (אנ') מ-2019. הווידאו קליפ של השיר מראה קטעים ערוכים של חזרות של פרינס ולהקתו מ-1984.
הערות שוליים

↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  Rock Digital Song Sales, Billboard, ‏2023 (באנגלית אמריקאית)
| פרס הווידאו קליפים של MTV לקליפ השנה |
| --- | --- | --- |
| 1984‏-1989 | "You Might Think" — The Cars (1984) • "The Boys of Summer" — דון הנלי (1985) • "Money for Nothing" — דייר סטרייטס (1986) • "Sledgehammer" — פיטר גבריאל (1987) • "Need You Tonight" / "Mediate" — INXS (1988) • "This Note's for You" — ניל יאנג (1989) |  |
| 1990‏-1999 | "Nothing Compares 2 U" — שינייד או'קונור (1990) • "Losing My Religion" — אר.אי.אם. (1991) • "Right Now" — ואן היילן (1992) • "Jeremy" — פרל ג'אם (1993) • "Cryin'‎" — אירוסמית' (1994) • "Waterfalls" — TLC (1995) • "Tonight, Tonight" — הסמאשינג פאמפקינס (1996) • "Virtual Insanity" — ג'מירוקוואי (1997) • "Ray of Light" — מדונה (1998) • "Doo Wop (That Thing)" — לורן היל (1999) |  |
| 2000‏-2009 | The Real Slim Shady" — אמינם (2000) • "Lady Marmalade" — כריסטינה אגילרה, ליל קים, מיה ופינק (בהשתתפות מיסי אליוט) (2001) • "Without Me" — אמינם (2002) • "Work It" — מיסי אליוט (2003) • "Hey Ya!" — אאוטקאסט (2004) • "Boulevard of Broken Dreams" — גרין דיי (2005) • "I Write Sins Not Tragedies" — פאניק! אט דה דיסקו (2006) • "Umbrella" — ריהאנה (בהשתתפות ג'יי-זי) (2007) • "Piece of Me" — בריטני ספירס (2008) • "Single Ladies (Put a Ring on It)" — ביונסה (2009) |  |
| 2010-2019 | "Bad Romance" — ליידי גאגא (2010) • "Firework" — קייטי פרי (2011) • "We Found Love" — ריהאנה (בהשתתפות קלווין האריס) (2012) • "Mirrors" — ג'סטין טימברלייק (2013) • "Wrecking Ball" — מיילי סיירוס (2014) • "Bad Blood" — טיילור סוויפט (בהשתתפות קנדריק לאמאר) (2015) • "Formation" — ביונסה (2016) • "HUMBLE." — קנדריק לאמאר (2017) • "Havana" — קמילה קביו (בהשתתפות יאנג ת'אג) (2018) • "You Need to Calm Down" — טיילור סוויפט (2019) |  |
| 2020-היום | "Blinding Lights" — דה ויקנד (2020) • "Montero (Call Me by Your Name)" – ליל נאז X‏ (2021) • "All Too Well (10 Minute Version) (Taylor's Version)" – טיילור סוויפט (2022) • "Anti-Hero" – טיילור סוויפט (2023) ‏•‏‏ "Fortnight" – טיילור סוויפט בהשתתפות פוסט מאלון (2024) |  |
| --- | --- |
בקרת זהויות :  MusicBrainz release group: a8b13a52-18e8-3fba-90c1-3d09107b4930  MusicBrainz work: 5a5d9d29-6e63-3699-8445-b5c6dc4f1fda
רוברט ברק

| --- | --- |

 לידה:  24 בפברואר 1962 (בן 62) פורטיג', מישיגן 
 מדינה:  ארצות הברית 
 השכלה:  אוניברסיטת מערב מישיגן  אוניברסיטת מרכז פלורידה 
 השתייכות:  צי ארצות הברית
 דרגה:   אדמירל
 תפקידים בשירות
 מפקד הצוללת "המפטון"  סגן מפקד הצי השישי של ארצות הברית  מפקד קבוצת הצוללות השמינית  ראש אגף כוח אדם בצי  סגן ראש המבצעים הימיים  מפקד כוחות הצי בפיקוד אירופה ואפריקה
 עיטורים
   מדליית השירות המצוין של הצי   מדליית השירות העילאי של מחלקת ההגנה  לגיון ההצטיינות (5)
 
רוברט פ. ברק (באנגלית: Robert P. Burke) הוא קצין בדימוס בדרגת אדמירל בצי ארצות הברית. בתפקידו האחרון כיהן כמפקד כוחות הצי בפיקוד אירופה ואפריקה.
ביוגרפיה

ברק גדל בפורטיג' שבמישיגן. הוא בעל תואר ראשון בהנדסת אלקטרוניקה מאוניברסיטת מערב מישיגן ותואר שני בהנדסת אלקטרוניקה מאוניברסיטת מרכז פלורידה.
שירת בצוללות הטילים הבליסטים "פון שטויבן", ו"מרילנד" ובצוללת התקיפה "ברמרטון". מנובמבר 2002 עד אוגוסט 2005 פיקד על צוללת התקיפה "המפטון", בתקופת שירותו הוצבה הצוללת במשימות בים התיכון וכן השתתפה בפעילות מתחת לקוטב הצפוני. על שירותו זכה מטעם הצי בפרס ע"ש ג'ק דרבי למנהיגות ובפרס למנהיגות ע"ש ג'יימס סטוקדייל. בהמשך שירותו פיקד על פלגת פיתוח הצוללות 12.
תפקיד מטה שלו כללו בין היתר מדריך וראש מחלקת הנדסת אלקטרוניקה בבית הספר להנעה גרעינית של הצי, חבר בצוות הערכה בשייטת הצוללות של הצי האטלנטי, סגן ראש מחלקת תכנון בפיקוד הכוחות השלובים, ראש מחלקת הנעה גרעינית בצוללות וקצין אג"ם בפיקוד כוחות הצי.
כקצין בדרגות האדמירל, שימש סגן מפקד הצי השישי של ארצות הברית, קצין אג"ם של כוחות הצי באירופה ובאפריקה, מפקד קבוצת הצוללות השמינית וראש תחום תוכניות ומדיניות כוח אדם במטה הצי.
במאי 2016 מונה לראש אגף כוח האדם במטה הצי. ביוני 2019 קודם לדרגת אדמירל ומונה לסגן ראש המבצעים הימיים הוא כיהן עד לשנת 2020 כאשר ויליאם לסצ'ר החליף אותו. ביולי 2020 מונה למפקד כוחות הצי באירופה ובאפריקה. הוא כיהן בתפקיד עד יוני 2022 כאשר במקומו מונה סטיוארט מונץ'.
הערות שוליים

↑  על הצוללת המפטון באתר uscarriers.net
אנצירננה

| --- | --- |
סמל אנצירננהסמל אנצירננה

 מדינה:  מדגסקר מדגסקר
 מחוז:  דיאנה
 שטח:  42 קמ"ר
 אוכלוסייה:  ‏
  ‑ בעיר:  115,015 (2013)
  ‑ צפיפות:  2,700 נפש לקמ"ר (2013)
 קואורדינטות:  12°16′12″S 49°17′32″E﻿ / ﻿12.27°S 49.2922°E﻿ / -12.27; 49.2922
 אזור זמן:  UTC +3
  מפת מיקום  מפה מפורטת   (למפת מדגסקר מוגדלת) אנטננריבו טומאסינה מאהאז'אנגה טוליארה פיאנארנצוה אנטסיראבה מיוט (צרפת)  קומורו מצר מוזמביק  האוקיינוס ההודי אנצירננה(למפת מדגסקר רגילה) אנטננריבו טומאסינה מאהאז'אנגה טוליארה פיאנארנצוה אנטסיראבה מיוט (צרפת)  קומורו מצר מוזמביק  האוקיינוס ההודי אנצירננה  he tabBackground:;tabBorder:#aaa;defaultTab:0;
 
אנצירננה (במלגשית: Antsiranana מבטאים:"אנציראנה") היא עיר נמל הממוקמת במפרץ טבעי בצפון האי מדגסקר. העיר היא בירת מחוז דיאנה שהוא המחוז הצפוני ביותר במדגסקר.
המרחק הרב של העיר מערים מרכזיות אחרות במדגסקר והכבישים הרעועים המקשרים את העיר עם הדרום, מנעו מהעיר להפוך לעיר נמל חשובה. העיר משמשת כמקום לינה למבקרים בשמורות הסמוכות - מונט ד'אמבר, השמורה המיוחדת אנלמרנה והשמורה המיוחדת אנקרנה. היא שמשה בעבר כנמל מרכזי לצי הצרפתי באוקיינוס ההודי, ומכאן שרידי המבנים הקולוניאליים הרבים.
היסטוריה

עד 1975 הייתה העיר קרויה "דייגו סוארס", שמו הספרדי של מייסד העיר - מגלה ארצות הפורטוגזי דיוגו סוארש, אשר הגיע למפרץ בשנת 1543.
בשנת 1885 הפך האזור לשטח חסות צרפתי. נמל העיר הטבעי שימש כנמל הראשי באזור לספינות קיטור צרפתיות. ב-1942, במהלך הקרב על מדגסקר במלחמת העולם השנייה, כבש כוח בריטי את הנמל בדרכו לכיבוש מדגסקר, וזאת כדי לקדם חשש מהשתלטות יפנית על האי.
לאחר קבלת עצמאות מדגסקר, צרפת המשיכה להחזיק באזור זה בסיסים צבאיים עד המהפכה הסוציאליסטית במדגסקר בשנת 1973.
ריצ'רד ברקנרידג'

| --- | --- |

 לידה:  מארשפילד, מסצ'וסטס
 השתייכות:  צי ארצות הברית
 תקופת הפעילות:  1982–2017 (כ־35 שנים)
 דרגה:   תת-אדמירל
 תפקידים בשירות
 מפקד צוללת התקיפה "ממפיס"  מפקד פלגת הצוללות הרביעית  מפקד קבוצת הצוללות השנייה  סגן מפקד פיקוד כוחות הצי
 עיטורים
   מדליית השירות המצוין של הצי   מדליית השירות העילאי של מחלקת ההגנה (2)  לגיון ההצטיינות (2)
ריצ'רד פ. ברקנרידג' (באנגלית: Richard P. Breckenridge) הוא קצין בדימוס בדרגת תת-אדמירל בצי ארצות הברית. בתפקידו האחרון שירת כסגן מפקד פיקוד כוחות הצי.
ביוגרפיה

ברקנרידג' גדל במארשפילד שבמסצ'וסטס. ב-1982 סיים תואר ראשון בהנדסת אווירונאוטיקה מהאקדמיה הימית של ארצות הברית, התגייס לצי והוכשר כקצין צוללות.
שירת בצוללת התקיפה "האמרהד", בשנים 1990–1993 שירת בצוללת הטילים הבליסטים "פלורידה" ובשנים 1995–1997 שימש סגן מפקד צוללת התקיפה "פילדלפיה". מינואר 2001 עד פברואר 2004 פיקד על צוללת צוללת התקיפה "ממפיס", במהלך שירותו הוצבה הצוללת במפרץ הפרסי משך שישה חודשים בתמיכה ל"מבצע חופש לעיראק". בהמשך שירותו פיקד על פלגת הצוללת הרביעית ובאוגוסט 2011 מונה למפקד קבוצת הצוללות השנייה.
תפקידי המטה שלו כללו בין היתר עוזר למזכיר ההגנה., עוזר למנהל תוכנית ההנעה הגרעינית של הצי, ראש מטה אגף משאבים ומבנה הכוח במטות המשולבים, סגן ראש מחלקת לוחמת הצוללות וראש מחלקת לחימה תת-ימית במטה הצי. בינואר 2014 מונה לראש מחלקת שילוב לוחמה במטה הצי.
בספטמבר 2015 קודם לדרגת תת-אדמירל מונה לסגן מפקד פיקוד כוחות הצי. הוא שירת בתפקיד עד נובמבר 2017.
לאחר פרישתו מונה לסגן נשיא לענייני פרויקטי הצי וחיל הנחתים בחברת נורת'רופ גראמן.
ברקנרידג' בעל תואר שני בהנדסת אקוסטיקה ובהנדסת אלקטרוניקה מבית הספר של הצי ללימודים מתקדמים.
הערות שוליים

↑  היסטוריית הצוללת ממפיס באתר uscarriers.net
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריצ'רד ברקנרידג'".
סטורם וורן

| --- | --- |

 לידה:  4 בנובמבר 1988 (בן 35) מונרו, לואיזיאנה, ארצות הברית
 עמדה:  פאוור פורוורד, סנטר
 גובה:  2.01
 מספר:  10
 מכללה:  אוניברסיטת מדינת לואיזיאנה
 דראפט:  לא נבחר, 2012
 קבוצות כשחקן
 2012–2013   2013–2014   2014–2016   2016–2017   2017–2018   2018–2019   2019–2020   2020   2020–2021   2021   2021–2022  2022–2023   2023   2023–:  דן הלדר   נאמיקה לאחטי   נאנט   מכבי הוד השרון   הפועל באר שבע   מכבי רחובות   ביגואה דה וילה ביאריץ   הפועל עפולה   הפועל חבל מודיעין   בני הרצליה   אליצור "איתו" אשקלון   הפועל רמת-גן גבעתיים   מטרוס דה סנטיאגו   הפועל ירושלים
 הישגים כשחקן
 אליפות הליגה הלאומית (2018)   השחקן המצטיין בגמר הליגה הלאומית (2018)
סטורם וורן (באנגלית: Storm Warren; נולד ב-4 בנובמבר 1988) הוא כדורסלן אמריקאי, המשחק בעמדות הפאוור פורוורד והסנטר בהפועל ירושלים.
קריירה

וורן למד ושיחק כדורסל בתיכון ריצ'ווד במחוז אוצ'יטה, לואיזיאנה, שם נבחר לשחקן המצטיין בלואיזיאנה ולקבוצת הטורניר.
וורן שיחק כדורסל מכללות באוניברסיטת מדינת לואיזיאנה, שם העמיד בעונתו האחרונה 8.2 נקודות ו-5.0 ריבאונדים בממוצע למשחק. הוא סיים את קריירת המכללות שלו עם 608 ריבאונדים, 121 חסימות ו-112 חטיפות.
ב-31 במרץ 2012, השתתף וורן במשחק האולסטאר של המכללות.
ב-24 באוגוסט 2012, וורן החל את הקריירה המקצועית שלו כשחתם לעונה בדן הלדר ההולנדית. באותה עונה וורן עזר לקבוצה להגיע לפלייאוף, שם הפסידה לדונאר כרוניגן.
ב-19 בספטמבר 2013, חתם וורן לעונה בנאמיקה לאחטי הפינית.
ב-5 ביוני 2014, חתם וורן בנאנט מהליגה הצרפתית השנייה. ב-18 ביוני 2015, חתם וורן על הארכת חוזה לעונה נוספת עם נאנט. בעונתו השנייה בקבוצה, הוא העמיד ממוצעים של 13.6 נקודות ו-7.2 ריבאונדים למשחק.
ב-5 בספטמבר 2016, חתם וורן במכבי הוד השרון מהליגה הלאומית. ב-10 בינואר 2017, רשם וורן שיא קריירה של 50 נקודות, כשהוא קולע ב-18 מ-27 מהשדה, יחד עם 11 ריבאונדים ו-5 חטיפות בניצחון 97-86 על הפועל מגדל העמק. וורן הוביל את הוד השרון לחצי גמר הליגה הלאומית, שם הפסידה 1–3 לעירוני נס ציונה בסדרת הפלייאוף. וורן סיים את העונה ראשון בנקודות בליגה עם ממוצעים של 23.6 נקודות למשחק, כשבנוסף היה הריבאונדר השלישי בטיבו עם 11.2 למשחק.
ב-5 ביולי 2017, וורן חתם לעונה בהפועל באר שבע. וורן הוביל את הליגה בנקודות עם 21.9 נקודות למשחק, יחד עם 10 ריבאונדים. ב-22 במאי 2018, וורן עזר לבאר שבע לעלות לליגת העל לראשונה בתולדותיהם, לאחר שהקבוצה ניצחה את מכבי עירוני קריית גת בגמר, שם נבחר לשחקן המצטיין.
ב-21 ביוני 2018, וורן האריך את חוהו בבאר שבע לעונה נוספת, אך עזב את הקבוצה ב-12 באוקטובר.
ב-27 באוקטובר 2018, חתם וורן לעונה במכבי רחובות. ב-16 בינואר 2019, עזב וורן את רחובות לאחר ששותף ב-15 משחקים.
ב-17 בינואר 2019, חתם וורן בביגואה דה וילה ביאריץ האורוגוואית.
ב-23 במאי 2021, חתם וורן בבני הרצליה מליגת העל.
ב-11 ביולי 2021, חתם וורן באליצור "איתו" אשקלון.
הערות שוליים

↑  כפיר חודרה, ‏סטורם וורן חתם בב"ש, אופיר הובר בהפועל חיפה, באתר ONE‏, 5 ביולי 2017
↑  כפיר חודרה, ‏סטורם וורן חתם עד תום העונה במכבי רחובות, באתר ONE‏, 27 באוקטובר 2018
↑  עמרי מנהיים, ‏וורן ו-וויל חתמו בבני הרצליה, באתר ערוץ הספורט, 21 במאי 2021
↑  תום נחום, ‏סטורם וורן וג'יי אר הולדר חתמו באליצור אשקלון, באתר ONE‏, 11 ביולי 2021
| --- | --- |
בקרת זהויות :  LCCN: n94020588  VIAF: 78004895   WorldCat (עם VIAF): 78004895
קנת האם

| --- | --- |

קנת האם, 2007
 לידה:  12 בדצמבר 1964 (בן 59) פליינפילד, ניו ג'רזי
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  Arthur L. Johnson High School  בית הספר לטייסי ניסוי של הצי האמריקאי  בית הספר של הצי ללימודים מתקדמים  האקדמיה הימית של ארצות הברית 
 עיסוקים נוספים:  טייס ניסוי
 תקופת השירות:  1998–2012 (כ־14 שנים)
 דרגה:  קפטן
 זמן שהייה בחלל:  25 ימים 12 שעות ו-41 דקות
 ביוגרפיה בנאס"א:  קנת האם
 משימות
 STS-124,‏ STS-132
  
 עיטורים
  לגיון ההצטיינות  צלב התעופה המצוינת  מדליית האוויר  מדליית הטיסה בחלל של נאס"א (פעמיים)
 
קנת האם (באנגלית: Kenneth Ham;‏ נולד ב-12 בדצמבר 1964, ניו ג'רזי) הוא טייס קרב ולשעבר אסטרונאוט בתוכנית מעבורות החלל של נאס"א.
ביוגרפיה

קנת האם נולד בעיירה פליינפילד שבניו ג'רזי. עוד בזמן לימודים בבית ספר הוא לקח שיעורי טיסה. בשנת 1987 הוא סיים לימודי תואר ראשון בהנדסת אווירונאוטיקה באקדמיה הימית של ארצות הברית.
לאחר סיום הלימודים האם התגייס לצי ארצות הברית וסיים קורס טיס. הוא התחיל לשרת כטייס "מקדונל דאגלס F/A-18 הורנט" והוצב במספר בסיסים של הצי. האם השתתף במשימות מבצעיות בבוסניה והרצגובינה ובצפון עיראק. בשנת 1996 הוא סיים ללמוד תואר שני בבית הספר של הצי ללימודים מתקדמים. לאחר הלימודים הוא קיבל הסמכה של טייס ניסוי.
האם ביצע כ-6,000 שעות טיסה ב-40 מטוסים וביצע כ-300 נחיתות על נושאת מטוסים.
שירות בתחום החלל

בשנת 1998 האם נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.
ביולי 2008 הוא טס לחלל כטייס במשימה STS-124 במעבורת החלל דיסקברי (מארק קלי היה מפקד צוות). משימה זו נועדה להוסיף לתחנת החלל הבין-לאומית את מעבדת הניסויים היפנית, "קיבו" ("תקווה" ביפנית), שהיא בעלת זרוע רובוטי עצמאי משלה.
במאי 2010 הוא טס בפעם השנייה במשימת STS-132 של מעבורת החלל אנדוור כמפקד צוות. משימה זו נועדה להביא אל תחנת החלל הבין-לאומית חלקי חילוף בעזרת מנשא מטען משולב. בנוסף, מביאה המעבורת "מודול מחקר זעיר", מודול רוסי בשם "ראסווט", שיוצמד לחלקו התחתון של מודול "זאריה". למודול זה יוצמדו מבחוץ רדיאטור, תא חיבור לוויסות אוויר ליוצאים לחלל, וזרוע רובוטית נוספת, של סוכנות החלל האירופית, המתוכננת להעביר ניסויים ממנעל אוויר רוסי ולהניח אותם בצד החיצוני של התחנה. היא מצוידת גם במצלמות באור תת-אדום המיועדות לסריקה חיצונית של התחנה, והיא תוכל גם להעביר אסטרונאוטים ממקום למקום בזמן פעילות חוץ-רכבית.
בדצמבר 2012 האם פרש מנאס"א.
לאחר פרישה מנאס"א

לאחר הפרישה האם מונה לתפקיד ניהולי בבית הספר של הצי ללימודים מתקדמים. בשנת 2014 הוא עבר ל-Bigelow Aerospace.
הערות שוליים

↑  Astronaut Ken “Hock” Ham, uniphi good (באנגלית אמריקאית)
כריסטופר פרגוסון

| --- | --- |

כריסטופר פרגוסון, 2018
 לידה:  1 בספטמבר 1961 (בן 63) פילדלפיה, פנסילבניה
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  אוניברסיטת דרקסל  בית הספר לטייסי ניסוי של הצי האמריקאי  בית הספר של הצי ללימודים מתקדמים  Archbishop Ryan High School 
 תקופת השירות:  1996–2011 (כ־15 שנים)
 דרגה:  קפטיין
 זמן שהייה בחלל:  40 ימים ו-10 שעות.
 עיסוק נוכחי:  טייס בבואינג
 ביוגרפיה בנאס"א:  כריסטופר פרגוסון
 משימות
 STS-115 STS-126 STS-135
   
 עיטורים
  לגיון ההצטיינות  צלב התעופה המצוינת   מדליית האוויר   מדליית השירות הראוי לשבח של מחלקת ההגנה   מדליית הטיסה בחלל של נאס"א (3 פעמים)
 
כריסטופר פרגוסון (באנגלית: Christopher J. "Fergy" Ferguson; נולד ב-1 בספטמבר 1961) הוא טייס חלל אמריקאי. הוא השתתף ב-3 טיסות של מעבורת חלל. לאחר פרישה מנאס"א הוא נקלט בפרויקט הסטארליינר של בואינג.
ביוגרפיה

כריסטופר פרגוסון נולד בפילדלפיה, פנסילבניה וסיים לימודי בית ספר בשנת 1979. הוא התחיל ללמוד באוניברסיטת דרקסל ממנה קיבל תואר ראשון בהנדסת מכונות בשנת 1984. בשנת 1991 הוא סיים לימודי תואר שניב אווירונאוטיקה בבית הספר של הצי ללימודים מתקדמים. בשנת 1989 הוא למד קורס קיץ במכון למהנדסי תעופה במוסקבה.
לאחר קבלת תואר ראשון פרגוסון החל בשירות בצי ארצות הברית. בשנת 1986 הוא סיים קורס טיס וכטייס F-14 טומקט הוצב בנושאת מטוסים USS Forrestal. בשנת 1992 הוא קיבל הסכמה כטייס ניסוי.
בשנת 1995 הוא שירת על נושאת מטוסים נימיץ במפרץ הפרסי.
פעילותו בנאס"א

ב-1998 פרגוסון התקבל לקורס להכנת אסטרונאוטים במרכז החלל ג'ונסון. לאחר סיום הקורס הוא כיהן במספר תפקידים בצוותי קרקע.
בספטמבר 2006 פרגוסון היה טייס במשימה של מעבורת החלל אטלנטיס STS-115 (ברנט ג'ט היה מפקד צוות). זו הייתה המשימה הראשונה לאחר אסון קולומביה. מעברות התחברה לתחנת החלל הבין-לאומית. בוצעו פעולות תחזוקה והרחבה של תחנת החלל.
באוקטובר 2008 פרגוסון היה מפקד צוות במשימה מעבורת החלל אטלנטיס STS-126 שהתחברה לתחנת החלל הבין-לאומית. במהלך עגינה בוצעו עבורות הרחבה ותחזוקה של תחנת החלל. כמו כן בוצע החלפת צוות חלקית.
ביולי 2011 פרגוסון היה מפקד צוות במשימה מעבורת החלל אטלנטיס STS-135 שהתחברה לתחנת החלל הבין-לאומית. במהלך עגינה בוצעו עבורות הרחבה ותחזוקה של תחנת החלל. כמו כן בוצע החלפת צוות חלקית. זו הייתה המשימה האחרונה במסגרת תוכנית מעבורת חלל האמריקאית.
לאחר פרישה מנאס"א

בשנת 2011 פרגוסון פרש מנאס"א ונקלט בבואינג בפרויקט הסטארליינר. הוא היה מתוכנן להשתתף בטיסה הראשונה אך לאור דחייתה לשנת 2024 הודיע על פרישה מהטיסה.
קנת רומינג'ר

| --- | --- |

קנת רומינג'ר, 2001
 לידה:  7 באוגוסט 1956 (בן 68) דל נורטה, קולורדו
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  אוניברסיטת המדינה של קולורדו  בית הספר של הצי ללימודים מתקדמים  בית הספר לטייסי ניסוי של הצי האמריקאי 
 עיסוק בעבר:  טייס
 עיסוקים נוספים:  טייס ניסוי
 תקופת השירות:  1991–2006 (כ־15 שנים)
 דרגה:  קפטן
 זמן שהייה בחלל:  67 ימים, 2 שעות ו-58 דקות
 ביוגרפיה בנאס"א:  קנת רומינג'ר
 משימות
 STS-73,‏ STS-80,‏ STS-85 ,‏ STS-96,‏ STS-100
     
 עיטורים
   מדליית השירות העילאי של מחלקת ההגנה    מדליית השירות המצוין של מחלקת ההגנה  מדליית השירות הראוי לשבח   צלב התעופה המצוינת  מדליית השירות המצטיין של נאס"א  מדליית הטיסה בחלל של נאס"א (5 פעמים)
 
קנת רומינג'ר (באנגלית: Kent Vernon "Rommel" Rominger;‏ נולד ב-7 באוגוסט 1956, דל נורטה, קולורדו) הוא טייס קרב ואסטרונאוט לשעבר בתוכנית מעבורות החלל של נאס"א.
ביוגרפיה

קנת רומינג'ר נולד בעיירה בקולורדו. בשנת 1978 הוא סיים לימודי תואר ראשון בהנדסה אזרחית באוניברסיטת המדינה של קולורדו. בשנת 1980 הוא סיים קורס טיס והחל לשרת כטייס של מטוס מדגם "F-14 טומקט" בנושאת מטוסים Ranger (CV-61) ובהמשך ב-Kitty Hawk (CV-63). בשנת 1987 הוא סיים לימודי תואר שני בהנדסת אווירונאוטיקה בבית הספר של הצי ללימודים מתקדמים. בשנת 1990 הוא השתתף במלחמת המפרץ על סיפון נושאת מטוסים "נימיץ (CVN-68)".
בסך הכול הוא עשה 5,000 שעות טיסה.